Brandon Gormley

pisi|Brandon Gormley (2012)
Brandon Gormley (sündinud 18. veebruaril 1992 Murray Riveris Prints Edwardi saarel) on Kanada jäähokimängija, kes mängib kaitsjana Saksamaa kõrgliigaklubis Iserlohn Roosters.

Aastatel 2008–2012 mängis ta Quebec Major Junior Hockey League'i klubis Moncton Wildcats. Hooajal 2009–10 pälvis ta Michael Bossy Trophy.

2010. aastal valis Phoenix Coyotes ta NHL-i draftis 13. valikuna. Hooaja 2012–13 asus ta mängima American Hockey League'is Coyotesi noorteklubis Portland Pirates. NHL-is debüteeris ta 10. märtsil 2014 mängus Tampa Bay Lightningi vastu. Esimese värava lõi ta NHL-is sama aasta 16. novembril mängus Edmonton Oilersi vastu. Coyotesi põhikoosseisus ei suutnud ta oma kohta kindlustada, saades 2014–15 põhihooaja kirja 27 mängu, milles lõi kokku kaks väravat ja andis kaks väravasöötu.

2015. aasta septembris kaubeldi Gormley Colorado Avalanche'ile. Hooaja 2015–16 esimeses pooles ei suutnud ta taas silmapaistvaid esitusi teha (26 mänguga vaid üks väravasööt) ning mängis hooaja teises pooles AHL-is Avalanche'i noorteklubis San Antonio Rampage'is. Hooaja lõpus Avalanche Gormleyle uut lepingut ei pakkunud. Hooajal 2016–17 mängis ta AHL-i klubides Albany Devils ja Binghamton Senators.

2017. aasta oktoobris sõlmis ta üheaastase lepingu Rootsi kõrgliiga klubiga Mora IK. Hooaja 2018–19 esimeses pooles mängis ta Soome kõrgliiga klubis HC TPS. Seejärel naasis ta Rootsi kõrgliigasse, liitudes Frölundaga, kus mängis kuni hooaja 2019–20 lõpuni. Hooajal 2018–19 tuli ta Frölundaga Rootsi meistriks ning võitis 2019. ja 2020. aastal võitis lisaks Jäähoki Meistrite Liiga. Hooajal 2020–21 mängis Saksamaa kõrgliiga klubis Straubing Tigers. 2021. aasta augustis sõlmis ta üheaastase lepingu KHL-i klubiga Riia Dinamo."DINAMO RĪGA sastāvu papildina kanādiešu aizsargs Brandon Gormley". dinamoriga.lv. 18.8.2021. Vaadatud 15.12.2021 2021. aasta detsembris siirdus ta Jaroslavli Lokomotivi. Hooajal 2022/23 mängis ta KHL-is HK Sotši ridades.

2023. aasta oktoobris sõlmis ta üheaastase lepingu Iserlohn Roostersiga.

2012. aastal võitis Gormley Kanada kuni 20-aastaste koondisega juunioride maailmameistrivõistlustel pronksmedali. Gormley oli selle aasta juunioride maailmameistrivõistlustel Dougie Hamiltoni kõrval resultatiivseim kaitsemängija, ta valiti turniiri parimaks kaitsemängijaks ja turniiri sümboolsesse koosseisu. 2016. aastal võitis ta Kanada jäähokikoondise koosseisus Spengleri karika.https://www.eliteprospects.com/player/19428/brandon-gormley (vaadatud 15.12.2021)

 Viited 

 Välislingid 
 Brandon Gormley NHL.com lehel
 Brandon Gormley hockeydb.com lehel

Kategooria:Kanada jäähokimängijad
Kategooria:Arizona Coyotesi mängijad
Kategooria:Colorado Avalanche'i mängijad
Kategooria:HC TPS-i mängijad
Kategooria:Frölunda HC mängijad
Kategooria:Riia Dinamo mängijad
Kategooria:Jaroslavli Lokomotivi mängijad
Kategooria:Sündinud 1992